"Ce soluție avem? Zi-mi o soluție!"-Viorel Moldovan, semnal de alarmă pentru Edi Iordănescu!
Viorel Moldovan a vorbit despre echipa națională a României. Fostul atacant român a analizat compartimentul defensiv și a tras un semnal de alarmă.
Concret, actualul analist TV este îngrijorat pentru posturile de fundaș lateral. Iată ce a spus despre jucătorii utilizați de selecționerul Edi Iordănescu la partida cu Irlanda de Nord (1-1).
"Ce soluție avem? Zi-mi o soluție!"
"Spune-mi și mie rapid două soluții de fundaș stânga. Acolo chiar avem o mare problemă. S-a accidentat Bancu, ai jucat cu Manea improvizație. Nu putea să-ți ofere prea mult Manea în acel post. Nu e ambidextru, are o problemă cu piciorul stâng, e limitat, dar să-ți acopere zona, să-ți dea un anumit echilibru, da, atât poți să aștepți de la el, nu să-ți împingă jocul pe faza ofensivă sau să participe la atac, să vină cu o centrare.
Ce soluție avem? Zi-mi o soluție! Borza… când văd câte prostii face copilul ăsta în ultimul timp. Mă gândeam: 'Mamă! A apărut Borza, o să rupă". Mă gândeam că vine cu foame, cu motivație, să bată la porțile naționalei, să-l forțeze pe Edi Iordănescu să-l selecționeze pentru EURO. Are fizic, are potență, dar el e preocupat de altceva când vine Campionatul European și putea fi acolo. Și ești tânăr! Ai 18 ani, forțează! Joci în Liga 1, ai câștigat un titlu la Farul, dar pe tine te preocupă altceva.
Mai spune-mi un fundaș stânga. Nu spune de Camora. Și el are accidentări. Spune-mi alte soluții!", a spus Viorel Moldovan, pentru Prima Sport.